Кудайдыҥ бичимели(Jаҥар ай)
1)Алтай jери агаш – таш 
Алдынаҥ бери бÿт калган
Алтай jери öлöҥ – чöп
Алдынаҥ бери öс калган
Качаннаҥ деп сурабагар
Алтай Кудай jайаган
Ар – бÿткен Jер ЭНе
Öрö турган jайааныс
Öскÿрип салган 
Аҥылап талдап берген
Алтай Jер - Энеге 
Аҥылу агаштар öссин деп
Аҥылап , башкалап берген
Алтай укту албатызын
Jер Энезин чеберлеп
Агаш – ташту Алтайын
Кöрÿп, чеберлеп jÿрзин деп
Алтай jереер аjыктагар
Мöҥÿн сÿрлÿ мöш агаш
Мöҥÿнделип öзÿп jат
Алтындалып азырап jат
Мöш агашты jайарда 
Мöҥкÿликке шуулар эдип
Мöҥÿн сÿрин качан да
Кыжы – jайы салбазын деп 
Корболоп келген jулуугы
Кунурап тынын салбазын деп
Кыжы – jайы jажыл турар
Тынды берип салган не
Байлап – чÿмдеп салган не
Байын оныҥ бустыгар
Мöш агашты токпоктоп
Тоҥ агашты соккылап
Кузук тÿжÿрип турум деп
Öзöк – буурын ачыдып
Jÿрек – кöксин оҥтодып
Öзöгинде тамырын
Ӱзе согуп турадаар
Не аайлу улус бу
Не болгон калык бу
Мöш агажыс ыйлап jат
Сыс – оорузын кем сескен
Ачу – сызын кем алынган
Бойыгарды токпоктоп
Эт – согоорго алынзаар
Кандый эмеш ол тушта
2)Мöҥÿн мöштиҥ öзöгинеҥ
Мöҥÿн jаажы агып jат
Мöҥÿн каны тамып jат
Суркурап тамган тыны
Сурлап араай öчÿп jат
Оору – jоболго бастыр jат
Онтуузы öзöгиме кирет
Ыйы кулагыма угулат
Арт учында болбос то
Кезип туруп кузугын алдаар
Jыгып туруп, тепсеп туруп
Тынын кыйып jадыгар
Мöш агаштыҥ ыйына 
Оҥтоп турган ачузына
Jер ээлеми ачын jат
Мöш ээлеми кородон jат
Кандый ла не немениҥ 
Катуузы бар не
Кату слерди ала койор
Кату деп оҥдороор бо
Ачу келип ороп ийер 
Ачу – коронды оҥдороор бо
Уйене тийе берер
Тийди деп айлаарыҥ ба
Тыт агашты кöрзöгöр
Тын салынган агаш не
Тынып кейди арутаар
Иштенип турар агаш не
Кыш келзе амырар
Тынып алган кирлу кейди
Тыт агаш бойынаҥ база арутайт
Jажыл бÿриле кожо jок эдет
Jе эмди öй келиди 
Бойы чирип ооруп jат
Тыт агаш байлу агаш
Тыт агаш тын берген 
Тыт агаш jÿрÿм берген
Тыт агаш ийде берген 
Тыт агашты кеспегер
Мöш агашты сокпогор
Байлап чÿмдеп jÿрÿгер
Байын бузып салдыгар
Баалабай астадып салдыгар
Керектебей кунуратаар
Келер jÿрÿмде кÿч болорын
Канай оҥдобой туругар
3)Коркышту тыҥ салкындар
Куйундалып jалмап jадар
Коркышту тереҥ суулар
Чайыкталып келип jадар
Сурекей ару агын суулар
Солып – астап jадар
jер ÿстинде куу тобрак
Куу тумандый бар jадар
Баш ла болзын баш болзын 
Бажырып туруп тÿзеткер
Суранып туруп айдынгар
Ару Алтай артып калзын
Корболонып тебÿ алзын
Баш ла болзын баш болзын
Jаманысты таштагар
Öрö турган jайааныс 
Öрö тебÿ беригер
Албаты – jон санаа алынып
Ару Алтайын кöрÿп алзын
Агаш – тажын чеберлеп алзын
Баш ла болзын баш болзын